Elizabeth Gaskell

Elizabeth Cleghorn Gaskell, omaa sukua Stevenson, (29. syyskuuta 1810 Lontoo – 12. marraskuuta 1865 Holybourne) oli englantilainen kirjailija. Gaskellin kenties tunnetuin teos on hänen kirjoittamansa elämäkerta ystävästään, kirjailija Charlotte Brontësta. Hänen muita teoksiaan ovat muun muassa romaanit Cranford, North and South sekä Wives and Daughters.

Elämäkerta

Nuoruus
Elizabeth Cleghorn Gaskell, omaa sukua Stevenson, syntyi 29. syyskuuta 1810 Lontoon Chelseassa. Hänen äitinsä kuoli vuotta myöhemmin vuonna 1811, ja nuori Elizabeth varttui tätinsä luona Knutsfordissa. Vuonna 1828 hänen isoveljensä katosi matkalla Intiaan, ja Gaskell palasi asumaan isänsä ja äitipuolensa luo Chelseaan. Hänen isänsä kuitenkin menehtyi vuonna 1829, ja Gaskell muutti Newcastle upon Tyneen pastori William Turnerin luo.

Avioliitto ja perhe
Vuonna 1832 Elizabeth meni naimisiin manchesterilaisen pastori William Gaskellin kanssa. Heidän ensimmäinen tyttärensä syntyi kuolleena vuonna 1833. Seuraavana vuonna parille syntyi toinen tytär, jolle annettiin nimeksi Marianne. Tytär Margaret Emily eli Meta syntyi vuonna 1837. Vuonna 1841 pariskunta matkusteli yhdessä Keski-Euroopassa. Pariskunnan neljäs tytär Florence Elizabeth syntyi vuonna 1842. Vuonna 1844 syntyi parin ainoa poika, William, joka menehtyi punatautiin 1845. Vuonna 1846 syntyi parin viides tytär, Julia Bradford.

Viimeiset vuodet ja kuolema
Vuonna 1865 Gaskell matkusti Dieppeen ja Madame Mohlin luo Pariisiin. Pariisin-matkansa jälkeen hän osti talon nimeltä The Lawns Holybournen läheltä Hampshirestä. Hän kuoli äkillisesti Holybournessa 12. marraskuuta 1865.

Suomennetut teokset 

 Cranfordin seurapiiri. Suomentanut Valfrid Hedman. Karisto, 1927.
 Sylvian kosijat. Suomentanut Aune Brotherus. WSOY, 1958.
 Cranfordin naiset: romaani. Suomentanut Martta Eskelinen. Otava, 1965.

Tuotanto
 1837 ilmestyi ensimmäinen pariskunnan yhteisesti kirjoittama runo "Sketches among the Poor".
 1847 "Libbie Marsh's Three Eras" julkaistiin Howitt's Journalissa. 
 1848 samassa julkaisussa ilmestyi "Christmas Storms and Sunshine" ja ensimmäinen romaani "Mary Barton" julkaistiin. 
 1849 Elizabeth tutustui Charles Dickensiin, "Hand and Heart" ilmestyi "Sunday School Penny Magazinessa" ja "The Last Generation in England" ilmestyi "Sartain's Union Magazinessa" Amerikassa. 
 1850 Dickens kutsuu Elizabethin kirjoittamaan "Household Words" -lehteen, ensimmäisessä numerossa alkoi jatkokertomus "Lizzie Leigh", jota seurasivat "The Well of Pen Morfa" ja "The Heart of John Middelton". "The Moorland Cottage" julkaistiin ja elokuussa samana vuonna Elizabeth tapasi Charlotte Brontën ensi kerran. 
 1851 "Mr. Harrison's Confessions" ilmestyi "The Ladies' Companionissa", kirjoittaminen "Household Words'iin" jatkui, "Cranfordin" ensimmäinen jakso ilmestyi joulukuussa. Richmondin maalaama, nykyään National Portrait Galleryssa oleva Elizabeth Gaskellin muotokuva valmistui, Charlotte Brontë vieraili hänen luonaan kesäkuussa. 
 1852 ilmestyivät "The Schah's English Gardener" ja "The Old Nurse's Story" "Household Words'issa", "Bessy's Troubles at Home" ilmestyi "Sunday School Penny Magazinessa". Elizabeth antoi huhtikuussa Charlotte Brontëlle "Ruthin" tarinarungon. Dickens vieraili syyskuussa. 
 1853 tammikuussa "Ruth" ja kesäkuussa "Cranford" julkaistiin. "Cumberland Sheep-Shearers", "Traits and Stories of the Hugenots", "Morton Hall", "My French Master", "The Squire's Story" ilmestyivät kaikki "Household Wordsissa", Elizabeth aloitti "North and Southin" kirjoittamisen. Vuorovierailuja Charlotte Brontën kanssa. 
 1854 "Modern Greek Songs", "Company Manners" ilmestyivät "Household Wordsissa", "North and South" alkoi ilmestyä syyskuussa. Elizabethin puoliso menestyi Manchesterin Cross Street Chapelin pappina. Elizabeth kävi Ranskassa Mariannen kanssa, tapasi Florence Nightingalen Lontoossa. Tämän jälkeen hän tapasi Charlotte Brontën viimeisen kerran. 
 1855 "An Accursed Race", "Half a Lifetime ago" ilmestyivät "Household Wordsissa", "North and South" ja "Lizzie Leigh and other Stories" julkaistiin. Kesäkuussa Charlotte Brontën isä pyysi Elizabethia kirjoittamaan tyttärensä elämäkerran. Elizabeth ja Meta viettivät kuukauden Pariisissa Madame Mohlin luona.
 1856 "The Poor Clare" ilmestyi "Household Wordsissa". 
 1857 "Life of Charlotte Brontë" julkaistiin. Elizabeth vieraili Pariisissa ja Roomassa kahden vanhimman tyttärensä ja ystävättärensä kanssa. 
 1858 "My Lady Ludlow", "Right at Last" ja "The Manchester Marriage" julkaistiin "Household Wordsissa", sekä "The Doom of the Griffiths'" "Harpers Magazinessa". 
 1859 "Round the Sofa and other Tales" julkaistiin, "Lois the Witch" ja "The Crooked Branch" ilmestyivät "All the Year Roundissa". Elizabeth vieraili Whitbyssä missä hän hankki aineistoa "Sylvia's Lovers" -teokseen. Elizabeth vei tyttärensä Metan ja Florencen Saksaan palaten Pariisin kautta.
 1860 "Right at Last and other Tales" julkaistiin, "Curous if True" ilmestyi "The Cornhillissa". Elizabeth vieraili Ranskassa. 
 1861 "The Grey Woman" julkaistiin "All the Year Roundissa". 
 1862 Elizabeth matkusti Pariisissa, Normandiassa ja Bretagnessa Metan ja ystävättärensä kanssa palaten Lontooseen Maailmannäyttelyyn. Palattuaan Mancesteriin Elizabeth rasitti itseään liikaa avustustyössä työväen joukossa ja joutui lepolomalle. Kirjoitti esipuheen Vecchin "Garibaldiin". 
 1863 "A Dark Night's Work", "An Italian Institution", "The Cage at Cranford" ja "Crowley Castle" ilmestyivät "All the Year Roundissa", "Cousin Phillis" ilmestyi "The Cornhillissa". Smith Elder julkaisi "Sylvia's Lovers" -teoksen. Elizabeth vieraili Madame Mohlin luona Pariisissa matkallaan Roomaan kolmen tyttärensä kanssa. Elizabethin tytär Florence meni naimisiin. 
 1864 "French Life" ilmestyi "Fraser's Magazinessa", "Wives and Daughters" alkoi ilmestyä sarjana "The Cornhillissa". 
 1865 "Cousin Phillis and Other Tales" ja "The Grey Woman and Other Tales" julkaistiin.
 1866 "Wives and Daughters" julkaistiin kirjailijan kuoleman jälkeen.

Lähteet

Aiheesta muualla

 Vapaasti ladattavia Elizabeth Gaskellin e-kirjoja Projekti Lönnrotilta.

Englantilaiset kirjailijat
Vuonna 1810 syntyneet
Vuonna 1865 kuolleet